Претходне улоге и добро знање енглеског језика су му донеле главну мушку улогу у француској драми „Љубавници“ ("-{Lovers}-") Жан-Марка Бара из 1999. у којој глуми Драгана, илегалног емигранта из Југославије заљубљеног у Францускињу коме прети депортација и улогу у америчком филму редитеља Лија Дејвиса и продуцента Спајка Лија „Три после поноћи“ ("-{3 AM}-") из 2001. године. У филму Три после поноћи првобитно је требало да глуми Албанца, али је на његов захтев националност промењена, прво у муслимана, па касније у Србина из Мостара. Биле су му понуђене улоге у филму „Љубав пре свега“ ("-{Birthday Girl}-") са Никол Кидман, коју је одбио због бомбардовања Југославије 1999. (та улога је касније припала Метјуу Касовицу) и у филму "-{Bad Company}-" (улогу добио Драган Мићановић) јер није био задовољан улогом.